اسی راستے کو شیر شاہ سوری نے ایک شاہراہ کی شکل دی جو جموں کو ملتان سے ملاتی تھی ، اس شاہراہ پر پڑاؤ کی جگہ پر چوکی ،سرائے اور کنویں تعمیر کیے گئے تھے ، اکبر دور میں جب اکبر کے چچا زاد بھائی حکیم محمد مرزا نے بغاوت کا علم بلند کیا اور لاہور سے قابل کا رخ کیا اسی شاہراہ کے ذریعے وہ جلال پور سے گذرا تھا ، مغل دور میں یہاں قاضی کورٹ بھی قائم تھی،1802ءمیں مہاراجا رنجیت سنگھ اس پر حملہ آور ہوا ،قصبہ کو خوب لوٹا اور مقامی مالکوں کو ان کی ملکیت سے محروم کر دیا۔بھٹی قبیلہ جھنگ چلا گیا ، یہاں کھتری قابض ہو گئے ، بالا آخر جب انگریزوں نے سردار چتر سنگھ اور شیر سنگھ اٹاریوالا کی سرکوبی کے لیے کارروائی کی تو بھٹی قبیلہ ایک بار پھر آباد ہو گیا ، اس زمانے میں یہ شہر ایک مضبوط فصیل میں گھرا ہوا تھا ، فصیل کے ارد گرد ایک خندق کھودی گئی تھی جس میں قصبہ کا فالتو پانی جمع ہو کر آگے برساتی نالے میں جا کر گرتاتھا۔اس برساتی نالے پر ایک قدیم پل آج بھی اپنی شکست و ریخت کے ساتھ موجود ہے ۔
Entity: شیر — Type: /person/monarch, /person